Sajtóközlemény / PResston PR / 2024. október 15.

**Vezess gyorsan, cselekedj gyorsabban! Mi köze van Habsburg Ferdinándnak az ebesi focicsapathoz?**

 **- A Weerts Logistics Park (WLP) társadalmi felelősségvállalása nem ismer határokat -**

### A Weerts Logistics Park (WLP) HUR One Kft. 5 millió forinttal támogatja az ebesi Futball Szakosztályt, tovább erősítve elköteleződését a helyi közösségek iránt. A belga-magyar tulajdonosi hátterű vállalat Ebesen közel 55 000 m²-es logisztikai csarnokot épít a debreceni repülőtér és az épülő BMW-gyár közelében, miközben aktívan részt vesz a település közösségi és sportéletének fejlesztésében. A WLP nemzetközi szinten is komoly szerepet vállal a jótékonyságban, különös figyelmet fordítva a sportok támogatására. A „Száguldj gyorsan, cselekedj még gyorsabban!” társadalmi célú kezdeményezést Habsburg Ferdinánd osztrák autóversenyző, a híres Habsburg család tagja indította el, amikor a Weerts Racing Team versenyzője volt.

### ****Közösségtámogatás globális szinten****

A Weerts Logistics Park (WLP) elkötelezett a fenntartható növekedés iránt, melynek keretében célja, hogy munkahelyeket teremtsen, és támogassa a gazdasági fejlődést azon régiókban, ahol jelen van beruházásaival és fejlesztéseivel. A társadalmi felelősségvállalás és a jótékonykodás mindig is meghatározó szerepet töltött be a cégcsoport működésében, különös tekintettel a Green Future Projekt támogatására, amely a motorsportok fenntarthatóságát segítő kezdeményezéseket helyezi előtérbe.

A WLP számára kiemelt fontosságú, hogy minden tevékenységét - beleértve az autósportot és a logisztikai projektjeit is - karbonsemlegessé tegye. Földterületeket vásárol és véd az Amazonas esőerdőben, hogy megóvja azokat az erdőirtástól. Szintetikus üzemanyagokkal is kísérletezik, ezzel mérsékelve a szénlábnyomát.

Ingatlanfejlesztési részlegének célja, hogy minden logisztikai létesítménye tetejét napelemekkel fedje be. A belga-magyar tulajdonosi háttérrel rendelkező cég Magyarországon is minden új épületet úgy tervez, hogy a tetőszerkezet alkalmas legyen napelemek fogadására arra az esetre, ha a jogi környezet a jövőben kedvezőbben alakul.

**WLP a társadalmi felelősségvállalás és a fiatal generációk támogatásának elkötelezett élharcosa**

„Belgiumban a WLP már több mint 3000 számítógépet adományozott rászoruló gyermekeknek, és célja, hogy a tartósan beteg fiatalok számára is hozzáférhetővé tegye ezeket az eszközöket. E társadalmi elkötelezettség szellemisége összhangban áll a „Száguldj gyorsan, cselekedj még gyorsabban!” kezdeményezéssel, amelyet Habsburg Ferdinánd osztrák autóversenyző, a Habsburg család tagja indított el, amikor a Weerts Racing Team versenyzője volt. A program szellemében a WLP Magyarországon is aktívan támogatja a helyi közösségeket, többek között az ebesi labdarúgás patronálásával.” – **emelte ki Mika Arnold, a WLP Real Estate Managere**

**Fotókredit: Mika Arnold**

**Ebes és a WLP együttműködése új távlatokat nyit a helyi sportélet számára**

Ebes és a WLP partnersége jelentős lehetőségeket teremt a helyi sportélet fejlesztésére. A nemzetközi vállalat támogatása nemcsak a közösség összetartását erősíti, hanem hozzájárul a sport színvonalának növekedéséhez is. Az együttműködés friss energiákat hoz a helyi fiatalok számára, ösztönözve őket a sportban való aktív részvételre.

### ****Fókuszban a helyi sportélet fejlesztése****

A WLP támogatásának köszönhetően az ebesi labdarúgás új szintre emelkedik, lendületet adva a helyi sportélet fejlődésének. „A Weerts Logistics Park (WLP) által nyújtott 5 millió forintos hozzájárulás meghatározó jelentőségű a helyi futball számára, hiszen lehetővé teszi az edzésfeltételek modernizálását, a Bozsik programban részt vevő fiatal tehetségek versenyeztetését, valamint az utánpótlás csapatok bajnokságokban való részvételét. A Bozsik program szoros kapcsolatban áll a Puskás Akadémiával, amely kiemelt partnerként támogatja a fiatal sportolók fejlődését és versenyeztetését, ezzel erősítve az utánpótlás nevelését. A WLP támogatása erősíti a közösségi összefogást, miközben növeli mind a felnőtt, mind az ifjúsági csapat versenyképességét a Megyei II. osztály északi csoportjában.” – **hangsúlyozta Kovács József, az ebesi Sportbarátok Egyesületének vezetője.**

|  |
| --- |
| **A WLP-ről és a RaktárAD-ról röviden:**A számos sikeres projektet a cégcsoport projektmenedzser cége, a HAD Consult projektvezető teamje támogatja kiváló szakemberein keresztül.A belga-magyar tulajdonosi háttérrel rendelkező RaktárAD és WLP (Weerts Logistics Park) fejlesztői csoport csarnokait a nagyvállalati szektor és a KKV-k számára fejleszti ki. A Weerts Logistics Park (WLP) már több mint 1 000 000 m2-nyi csúcstechnológiás logisztikai beruházással rendelkezik Belgiumban, Hollandiában, Franciaországban, Németországban, az Egyesült Királyságban és Olaszországban.Az elmúlt 6 év alatt Magyarországon több mint 200 000 négyzetméternyi épületet épített fel, közvetlen több mint 1000 közvetetten pedig közel 4000 munkahelyet teremtett és több mint 150 hazai cégnek adott otthont. A Weerts Logistics Parkon keresztül Ebesen jelenik meg először nyugati befektetők spekulatív tőkéje Budapesten kívül, mely a vidéki nagyvárosokba vetett egyre növekvő nyugati figyelmet és bizalmat is jelenti.**Az ebesi projekt műszaki adatai:*** A telek alapterülete: mintegy 122 000 m2
* Az épület alapterülete: 55 000 m2
* Az épület típusa: Big Box
* Dokkolók, felszíni kapuk és Sideloading rakodási megoldás, ami autóipari beszállítók számára különösen előnyös
* Parkolók száma. személygépkocsik: 203 db, kamion: 50 db
* Nettó polcozható belmagasság: 12,3 m
* 23x12 m oszlop kiosztású vasbeton szerkezet
* 5 t/m2 terhelhetőségű, erősített ipari padló.
* Az oldalfalak 10 cm vastag PIR hab töltetű szendvicspanelből, a tető pedig 24 cm-es kőzetgyapot töltetű panelből állnak, kiváló hőszigetelést biztosítva.
* A beépített elektromos hőszivattyú rendszer gondoskodik az irodák és a raktár hűtéséről és fűtéséről.
* Egységenként két szintes irodahelységet építünk ki, recepcióval, open office-szal, konyhával, tárgyalóval, mosdókkal.
* Épületenként kiépített 1,5 MW teljesítményű elektromos hálózat.
* Vízellátás 12 m3/nap.
* ESFR SPRINKLER tűzvédelmi rendszer.
* 7/24 órás őrzés-védelem.
* BREEAM – VERY GOOD minősítés.
* Iroda padlószintjének terhelhetősége: 300-500 kg/m2
 |

**További információ és interjúegyeztetés:**

**Terdik Adrienne| Ügyvezető igazgató | PResston PR | Rózsadomb Center |**

**1025 Budapest | Törökvész u. 87-91. | T + 36 1 325 94 88 | F +36 1 325 94 89 |
M +36 30 257 60 08 |** **adrienne.terdik@presstonpr.hu** **|www.presstonpr.hu**

**Menyhárt Erika| Senior PR Account | PResston PR | Rózsadomb Center |
1025 Budapest | Törökvész u. 87-91. | T + 36 1 325 94 88 | F +36 1 325 94 89 |
M +36 30 769 8697 |** **erika.menyhart@presstonpr.hu** **|** [**www.presstonpr.hu**](http://www.presstonpr.hu)